Arbeidstilsynet

Postboks 4720 Torgarden  
7468 Trondheim

Deres referanse: Vår referanse: ditt navn Dato: 12.04.20

**Forsvarlighetsvurdering i henhold til Forskrift om organisering, ledelse og medvirkning kap. 3-19**

Vi har i samarbeid med verneombudet ønsket en praktisk tilnærming til opplæring av verneombud. Derfor har dette blitt gjennomført som en kombinasjon med nettbasert læring og praktisk gjennomgang i samarbeid med bedriftshelsetjeneste ved vår virksomhet.

Vår virksomhet, ønsker å ha fokus på et fullt forsvarlig arbeidsmiljø for alle ansatte. Vi har derfor ønsket å ha en både teoretisk og praktisk gjennomgang i opplæringen til verneombud *navn x*.

Verneombudet har blitt gjort godt kjent med både arbeidsgivers rolle og ansvar og hvilken medvirkningsplikt de ansatte har i arbeidet. Den ansatte har i tillegg bistått i det praktiske delen av vårt HMS-arbeid gjennom opplæring vernerunde og deltakelse vernerunde og bistått i kartlegging og risikovurdering både opp mot fysiske, organisatoriske og psykososiale deler av arbeidsmiljøet.

Gjennom god daglig medvirkning mellom ledelse og ansatte, jobber vi målrettet for at arbeidsplassen skal være helsefremmende, selv om mye av arbeidet inneholder faktorer som manuelt arbeid, støy, eksponering støv og vibrasjoner.

Gjennom samarbeid med bedriftshelsetjeneste har vi hatt fokus på hvilke fysiske arbeidsmiljøfaktorer, som kan gi negativ påvirkning på de ansatte. Verneombud *navn x* har vært med på dette, som en del av sin opplæring.

Han har dermed både gjennom nettbasert kurs og praktisk opplæring fått den opplæringen vi mener er forsvarlig i henhold til vårt risikobilde og hvordan vi driver vår virksomhet.

Vi har på bakgrunn av dette, vurdert at opplæringen vi har gjennomført er forsvarlig i henhold til vårt totale risikobilde.

Vi mener at den teoretiske og praktiske tilnærmingen og opplæringen i vår virksomhet samsvarer med 40 timers opplæring og dermed forsvarlig opplæring opp mot innhold i Forskrift om organisering, ledelse og medvirkning kap. 3-18.

Mvh

Daglig leder